Lõpuks jõudsin raamatuni, kus öeldi: "Matemaatikat kasutatakse laialdaselt teaduses. Me toome siin näite astronoomiast, mis on teadus tähtedest." Ma pöörasin lehte ja lugesin: "Punaste tähtede temperatuur on neli tuhat kraadi, kollaste tähtede temperatuur on viis tuhat kraadi..." - siiani oli kõik korras. Siis järgnes: "Roheliste tähtede temperatuur on seitse tuhat kraadi, siniste tähtede temperatuur on kümme tuhat kraadi ja violetsete  tähtede temperatuur on... (mingi suur arv)." Rohelisi ja violetseid tähti pole olemas, kuid teiste tähtede jaoks olid esitatud numbrid ligikaudu õiged. Kõik oli üldjoontes justkui korras, kuid kogu aeg tulid apsud. See, kes kirjutas, ei teadnud õigupoolest, millest ta kirjutas. Ja nii igal pool! Ma ei saa aru, kuidas me peaksime siis hästi õpetama, kui õpikuid kirjutavad inimesed, kes ise ka päriselt ei tea, mida nad teevad. Ja õpikud olid viletsad.